ร้านอาหารเล็กๆ ตกแต่งแนวสบายๆ เป็นกันเอง มีโต๊ะประมาณ 5 - 6 ตัว แอร์ไม่ค่อยเย็น มีครัวอยู่ด้านหน้าร้านเลย ให้เห็นการเตรียมอาหาร ขนม และเครื่องดื่มกันชัดๆ 

อาหารของร้านนี้ไม่ได้ปรุงสุกใหม่หลังรับ order แต่จะเป็นอาหารที่ถูกทำเตรียมไว้ล่วงหน้าแล้ว เมื่อมีลูกค้าสั่งก็เอาออกมาอุ่นร้อนแล้วเสิร์ฟ ถ้าใครไม่ซีเรียสว่าต้องกินอาหารปรุงใหม่ หรือถ้าไม่ได้รังเกียจอาหารที่อุ่นจากไมโครเวฟมา ก็ไม่น่ามีปัญหา (บางร้านก็อาจทำแบบนี้เหมือนกัน แต่เราไม่ได้เห็นจะจะแบบนี้)

อาหารที่สั่ง
1. สปาเก็ตตี้คาโบนาร่า (105) - ปริมาณเยอะ รสชาติใช้ได้
2. ข้าวราดหมูผัดน้ำมันหอย (85) - อุ่นหมูนานไป เหนียวแข็งเลย
3. ข้าวราดสตูว์ไก่ (85) - รสชาติใช้ได้
4. สปาเก็ตตี้ต้มยำกุ้ง (125) - พอใช้ได้
5. ข้าวผัดน้ำพริกลงเรือ (85) - ข้าวผัดไม่ค่อยอร่อย แต่หมูหวานใช้ได้
6. บราวนี่ (55) - ไม่ค่อยอร่อย
7. เค้กช็อกโกแลตชิพ (105) - เฉยๆ
8. Soft Cookie (45) - แปลกดี เอาคุกกี้แช่แข็งออกจากตู้แช่แล้วอุ่นไมโครเวฟมา เนื้อคุกกี้นิ่มยวบเลย ไม่ค่อยอร่อย
9. Cheesecake (105) - ตัวชีสเค้กใช้ได้ ออกรสหวาน ฐานก็หวานกรอบ โดยรวมอร่อยนะ ถ้าหากมีซอสเชอรี่หรือบลูเบอรี่มาราดซะหน่อยก็จะดี จะได้มีรสเปรี้ยวตัดความหวานของชีสเค้ก เพิ่มความอร่อย

ทางร้านไม่มีที่จอดรถ จึงต้องจอดรถตรงที่ลานจอดก่อนถึงร้าน (ก่อนถึงร้าน  7 - 11) แถมเราโชคร้ายฝนดันตกตอนกินเสร็จอีก เดินไปที่จอดรถเลยเปียกกันหมด 555 ค่าจอดโหดสมกับอยู่ย่านชิดลม คิดชั่วโมงละ 40 บาท ยามที่เฝ้าจอดรถก็ลงเวลาไม่ตรงกับความจริง ใครไปจอดโปรดตรวจบัตรจอดรถให้ดีว่ายามลงเวลากี่โมงกี่นาที 
